Bosna i Hercegovina

Federacija Bosne i Hercegovine JU Osnovna škola „Mustafa Busuladžić“

Kanton Sarajevo Općina Novi Grad Sarajevo

Broj protokola:04-650/21

Sarajevo, 30.8.2021.godine

Na osnovu Uputstva Ministarstva za odgoj i obrazovanje Kantona Sarajevo o organizaciji i realizaciji odgojno-obrazovnog rada u osnovnim i srednjim školama na području Kantona Sarajevo u školskoj 2021/2022.godini, broj:11-04-34-32471-1/21 od 27.8.2021.godine i člana 93. Pravila Javne ustanove Osnovne škole "Mustafa Busuladžić" Sarajevo, direktor JU OŠ "Mustafa Busuladžić" donosi

**KRIZNI PLAN PRIPRAVNOSTI I ODGOVOR NA POJAVU CORONAVIRUSA(COVID-19)**

**U skladu sa Zakonom o osnovnom odgoju i obrazovanju i školskim kalendarom, nastava u školskoj 2021/2022.godini u Javnoj ustanovi Osnovnoj školi "Mustafa Busuladžić" Sarajevo počinje 1.9.2021.godine u učionicama uz distancu od najmanje 1 metar između učenika u odjeljenju .**

**Nošenje maski**: obavezno je nošenje maski preko usta i nosa za zaštitu respiratornog sistema u zatvorenom prostoru sve vrijeme za sve osobe koje borave u školi i poštivanje razmaka od minimalno dva metra.

**Obavezno nošenje maski** je na otvorenom ako se ne može ostvariti fizička distanca od dva metra.

**Od obaveze nošenja maski izuzeti** **su**: učenici uzrasta od 6 do 11 godina dok su u učionici, djeca mlađa od šest godina, osobe koje imaju problema sa disanjem zbog hroničnih bolesti ili koja ne mogu skinuti masku bez pomoći druge osobe, učenici za vrijeme realizacije nastave iz predmeta Tjelesni i zdravstveni odgoj.

1) **Nastava u Školi će biti organizovana tako da** :

-  **prva smjena** počinje u 8:00 sati,

- **druga smjena** počinje u 12:25 sati, veliki odmor traje 15 minuta

- **čas traje 45 minuta,**

- **mali odmor** traje 5 minuta;

- **veliki odmor** **u prvoj smjeni** **za učenike** V-1, VI-1, VI-2, VII-1, VII-2, VII-3, VIII-1,VIII-2, IX-1, IX-2, IX-3 do IX traje **20** minuta;

- **veliki odmor** **u prvoj smjeni za učenike**  I-1, II-1, III-2, IV-1 i V-2 traje **15**

**- veliki odmor** **u drugoj smjeni za učenike**  I-2, II-2, III-1, IV-2 i traje **15**

 minuta;

- učenici razredne nastave mogu veliki odmor provesti van objekta škole uz prisustvo nastavnika;

- učenici predmetne nastave odmore provode u kabinetu u kojem prate nastavu ;

- užine je moguće konzumirati za vrijeme velikog odmora u učionici u kojoj učenici

 prate nastavu.;

2) **Nastava** **iz predmeta Tjelesni i zdravstveni odgoj realizira se** :

- u sali;

- na otvorenom ako omogućavaju vremenski uslovi;

- aktivnosti moraju biti organizovane tako da ne zahtijevaju dijeljenje ili dodavanje rekvizita,

- fizička distanca mora se održavava sve vrijeme;

- u svlačionicima je obavezno poštivanje higijensko-epidemioloških mjera.

3) **Školska biblioteka** stoji na raspolaganju svim učenicima uz strogo pridržavanje higijensko-epidemioloških mjera i bez zadržavanja u prostorijama biblioteke.

4) **Nastava za učenike sa teškoćama realizira se tako**:

- uz nastavnika sa učenicima u učionici može biti prisutan i asisten u nastavi, stručni saradnici škole i članovi mobulnog tima za podršku inkluzivnom obrazovanju, uz obavezno poštovanje vašečih epidemioloških mjera;

5) **Nastava za učenike iz ugrožene grupe (učenici koji imaju hronična oboljenja)** se može realizirati tako da učenici nastavu pohađaju od kuće samo na osnovu izvoda iz medicinske dokumetnacije kojeg izdaje nadležni ljekar javne zdravstvene ustanove.

6) **Vannastavne aktivnosti** moguće je organizirati u online okruženju uz maksimalno korištenje video/audio poziva u aktivnoj interakciji nastavnika sa učenikom ili u školi ili van objekta škole pod istim higijensko-epidemiološkim uslovima kao za redovan nastavni proces.

7)  **Dodatna, dopunska nastava** realizira se u školi pod istim higijensko-

 epidemiološkim uslovima kao za redovan nastavni proces.

8) **Prijem prvačića** će se realizovati u sportskoj Sali sa dozvoljenim brojem osoba do

 maksimalno 150 , obzirom da veličina prostora sale omogućava provedbu

 higijensko-epidemioloških mjera.

9) **Sjednice stručnih organa** škole kao i sastanci sa Vijećem roditelja/Vijećem učenika,

 roditeljski i informativni sastanci održavaju se online.

 Škola može navedene sjednice organizirati i uživo u prostorijama škole vodeći računa

 da je dopušteno maksimalno 50 osoba u zatvorenom prostoru.

1. Radnici, roditelji i učenici Škole dužni su nositi maske i pridržavati se mjere fizičke

udaljenosti od minimalno 2 metra u dvorištu Škole, a radnici i učenici i dok borave u

prostorijama Škole (osim onih koji su izuzeti od obaveze nošenja maski).

Učenici će u prostorije Škole ulaziti i izlaziti na tri posebna ulaza iz školskog dvorišta,

dok će radnici Škole ulaziti i izlati na ulaz Škole sa parkinga.

**Neophodno je je smanjiti protok/dolazak broja osoba koje nisu radnici škole, roditelja niti učenici škole.**

**Boravak u zbornicama i drugim društvenim prostorijama** treba biti sveden na minimum.

2. U Školi za vrijeme odvijanja nastavnog procesa odnosno u periodu dok učenici dolaze u

Školu,postoji obaveza da:

a)**RODITELJI/STARATELJI UČENIKA:**

* prije i poslije škole kontrolišu tjelesnu temperaturu učenika,

 u Školu obavezno obavjeste o eventualnim slučajevima infekcije COVID-19 u

 krugu porodice,

* ne šalju učenike u školu ukoliko imaju bilo kakve simptome COVID-19 ili sezonske gripe, nego da se jave školskom dispanzeru i traže daljnja uputstva za liječenje učenika,
* ne ulaze u prostorije Škole, nego da djeteta doprate do mjesta u školskom dvorištu ispred ulaza u Škole uz strogo pridržavanje mjera minimalne fizičke udaljenosti od 2 m i po potrebi da dijete sačeka u školskom dvorištu uz poštivanja mjera fizičke distance ,
* ne dolaze u pratnji djeteta ako imaju simptome respiratorne bolesti, ako im je izrečena mjera samoizolacije ili ako imaju saznanja da su zaražena s COVID-19),
* izbjegavaju korištenje gradskog javnog prijevoza za dolazak i odlazak djeteta u Školu kad god je to moguće, a ako to nisu u mogućnosti, u sredstvimajavnogprijevozapridržavati se svihpreporukazajavniprijevoz.

b) **UČENICI:**

* obavezno nose maske do dolaska u Školu i izvan učionice, ne i za vrijeme nastave,
* održavati adekvatnu fizičku udaljenost od najmanje 1 metar;
* održavaju higijene ruku (dezinfekcija ruku) i to u situacijama:
* prilikom ulaska u učionici,
* prilikom svakog ulaska u učionicu nakon korištenja toaleta,
* prije i poslije užine,
* kod kihanja i kašljanja potrebno je usta prekriti maramicom ili savijenim laktom, odmah potom baciti papirnu maramicu u kantu za otpatke koja ima poklopac te oprati ruke,
* izbjegavaju dodirivanje lica, usta nosa i očiju,
* ukoliko učenik razvije bilo koji od simptoma COVID-19 ili sezonske gripe u Školi,

 učenik se izoluje u posebnu prostoriju, nastavnik će kontaktirati roditelja/ staratelja

 učenika da odmah dođu po učenika, a ako ne uspije uspostaviti kontakt sa

 roditeljem/starateljem učenika o tome će obavjestiti pedagoga, direktora ili sekretara.

 Dok roditelji ne preuzmu učenika, za učenika se obezbjeđuje briga u Školi.

 Roditelji će preuzeti učenika na ulazu ispred sportske sale Škole.

c) **RADNICI:**

* redovno pranje ruku sapunom i toplom vodom ili dezinfekcionim sredstvom - pravilno pranje ruku
* kod kihanja i kašljanja potrebno je usta prekriti maramicom ili savijenim laktom, odmah potom baciti papirnatu maramicu u kantu za otpatke koja ima poklopac te oprati ruke,
* izbjegavati dodirivanj elica, usta, nosa i očiju,
* izbjegavati bliski kontakt s osobom koja ima respiratorne simptome-prehladu ili bolest nalik na gripu,
* nošenje maske ili prekrivanje nosa i usta papirnatom maramicom obavezno je za one koji imaju respiratorne simptome: nakon uklanjanja maske s lica obavezno je provesti higijenu ruku, a masku odložiti u kantu za otpatke s poklopcem,
* održavanje higijene okoline-čišćenje i dezifekcija površina, predmeta, provjetravanje prostorija,
* obavještavanje direktora pisanom porukom (e-mail,SMS, viber) o svakoj promjeni zdravstvenog stanja radnika ili članova porodice koji ukazuju na oboljenje

 COVID-19.

**MJERE PREVENCIJE I ZAŠTITE:**

1. Svaki radnik koji tokom radnog vremena posumnja ili utvrdi da ima povišenu

 temperaturu ili bilo kakve respiratorne ili druge simptome bolesti obavezno ih mora

 prijaviti direktoru škole i javiti se telefonom nadležnom epidemiologu i nadležnom

 ljekaru porodične medicine.

2. Svi koji dolaze u prostorije škole imaju obezbjeđen dezinfekcioni materijal.

3. Ukoliko nastavnik osjeti bilo kakve simptome koji liče na simptome COVID-19 ne treba

 dolaziti u školu, nego blagovremeno obavjestiti direktora o istom, kako bi se obezbijedila

 stručna zamjena, a u slučaju samoizolacije radnika (sumnja na kontakt sa COVID-19).

 U slučaju oboljevanja člana porodice radnika škole, nužno je i o tome obavjestiti

 direktora bez odgađanja.

4. S povišenom temperaturom nije dozvoljeno raditi niti dolaziti u prostorije Škole.

5. Boravak u prostorijama škole učiniti bezbjednim, držati neophodno rastojanje i u

 ovisnosti od veličine prostorije dozvoliti zajednički boravak kako je predviđeno ovim

 Planom .

6. Svaka osoba koja ulazi u prostor škole (radnik, učenik, najavljena posjeta), dužna je

 obavezno dezinficirati ruke sredstvom za dezinfekciju odmah po ulasku.

**ORGANIZACIJA RADA TIMA ZA PRAĆENJE IMPLEMENTACIJE KRIZNOG PLANA**

Tim za za praćenje implementacije kriznog plana čine:

1. Duran Mrnđić, direktor škole

2. Alma Kulić, pedagogica škole,

3.Maida Kahriman, sekretar škole i

4.Juso Kadrić nastavnik

Tim je dužan da vodi evidenciju u skladu sa tabelama Kontolna lista za upravljnje na COVID 19 .

Škola je dužna voditi evidenciju o broju učenika i radnika (posebno za nastavnike, posebno za ostale radnike) oboljelih od COVID -19 i na poziv Ministarstva ili Zavoda za javno zdravstvo Kantona Sarajevo o istom će dostaviti izvještaj i informacije.

 DIREKTOR ŠKOLE

 Duran Mrnđić

Dostavljeno:

- na Oglasnu ploču Škole,

-na Web službenu stranicu Škole i

- Platformu